BASES PARA A CONCESIÓN DE SUBVENCIÓNS A ENTIDADES DEPORTIVAS E DEPORTISTAS A NIVEL INDIVIDUAL PARA A REALIZACIÓN DE COMPETICIÓNS DEPORTIVAS FEDERADAS CON CARÁCTER EXTRAORDINARIO DURANTE O ANO 2015.
ADMINISTRACIÓN LOCAL — Provincial — Deputación Provincial (Subvencións, 01/04/2015)

A Xunta de Goberno desta Deputación Provincial, na súa sesión ordinaria do día 27 de marzo de 2015, adoptou, entre outros, o seguinte acordo: Valoraranse unicamente as competicións de carácter oficial. Concederanse subvencións en dous ámbitos diferentes: a clubs deportivos e a deportistas individuais. Non poderán beneficiarse destas subvencións as entidades ou clubs deportivos e deportistas que teñen pendente de xustificar subvencións concedidas polo mesmo programa no ano 2014. Cada club ou deportista poderá formular unha única solicitude dunha actividade concreta. Esta realizarase nos modelos normalizados que se facilitarán no Rexistro xeral, no Servizo de Deportes ou na páxina web da institución provincial (www.depo.es). Ademais, achegarase a seguinte documentación: En caso de que a solicitude non reúna os datos esixidos ou calquera dos previstos no art.70 da Lei 30/92, de 26 de novembro, de réxime xurídico das administracións públicas e do procedemento administrativo común (LRXAP/PAC), requiriráselle ó interesado que nun prazo de 10 días hábiles emende as faltas ou presente os documentos preceptivos, indicando que, en caso de non o facer, desestimarase a súa petición, arquivándose sen máis trámites. Naqueles casos nos que, despois de lle requirir a documentación, sigan sen completala, arquivarase a solicitude sen máis trámites. As solicitudes de subvención deberán presentarse no Rexistro xeral da Deputación, tanto en Pontevedra (avda. Montero Ríos, s/n, de luns a sábado) coma na súa sede de Vigo (rúa Oporto, 3, de luns a venres), ou a través das formas establecidas no artigo 38.4 da LRXAP/PAC. No caso de presentar a solicitude nunha oficina de Correos farase en sobre aberto para que as solicitudes sexan datadas e seladas polo funcionario correspondente. O prazo de presentación de solicitudes remata o día 30 de abril de 2015. A concesión das subvencións realizarase en réxime de concorrencia competitiva. A selección das peticións e a contía das subvencións determinaranse unha vez consideradas as actividades que se van realizar e ponderaranse as seguintes circunstancias: As propostas de concesión de subvención someteranse á aprobación do órgano de goberno competente. A concesión destas subvencións é compatible con outras que se reciban para o mesmo fin, tendo en conta que o conxunto de todas elas en ningún caso poderá superar o 100 % do orzamento que presente o club ou deportista. A instrución do procedemento de concesión de subvención correspóndelle ó xefe do Servizo de Deportes, que realizará de oficio todas as actuacións que estime necesarias para a súa determinación, coñecemento e comprobación dos datos en virtude dos cales debe formularse a proposta de resolución, de conformidade co artigo 24 da Lei 38/2003, de 17 de novembro, xeral de subvencións (LXS). As solicitudes de subvención serán avaliadas segundo os criterios sinalados antes pola Comisión de valoración, órgano colexiado composto por: O procedemento ordinario de concesión das subvencións é o de concorrencia competitiva. Non obstante, ó longo do exercicio orzamentario poderanse resolver as solicitudes que, por circunstancias novas ou por causas imprevisibles e excepcionais, non se puidesen presentar no prazo sinalado, polo que non procedería a convocatoria pública, reservando para estes efectos a Presidencia ata un 20 % do crédito total destes programas para a súa concesión directa, tal como se establece na base 25.2 de execución do vixente Orzamento provincial. As propostas de concesión de subvención someteranse á aprobación do órgano competente. A resolución do procedemento notificaráselles ós interesados conforme ó previsto no art.58 da LRXAP/PAC. Logo de transcorridos seis meses a partir do día seguinte á finalización do prazo de presentación da solicitude, sen notificarse a resolución, os interesados quedarán lexitimados para entender como desestimada por silencio administrativo a solicitude de subvención. Tal como se establece no artigo 64 do Regulamento da LXS (R. d. 887/2006, de 21 de xullo), unha vez notificada a resolución de concesión, despois de presentar unha solicitude razoada, o beneficiario da subvención poderá solicitar a modificación do seu contido sempre que se manteña a finalidade da axuda, que poderá autorizarse sempre que non se danen dereitos a terceiros. Esta solicitude de modificación deberá presentarse no prazo dun mes desde a notificación da concesión e será obxecto de resolución da Presidencia, logo da proposta da Comisión avaliadora que deberá ter en conta as seguintes circunstancias: O prazo de xustificación da subvención concedida será de 3 meses desde a notificación da subvención, para as actividades que xa foron realizadas e, no resto dos casos, o prazo será de 3 meses desde o momento en que se realice a actividade. Para cobrar as subvencións deberán presentar a seguinte documentación: Para o pagamento da subvención terase en conta o seguinte: O pagamento efectuarase por transferencia á conta bancaria indicada polo perceptor. Unha vez vencido o prazo de xustificación sinalado na base 8 ou, no seu caso, o establecido na prórroga sen que a entidade beneficiaria ou o deportista presentase a documentación xustificativa, o Servizo de Deportes requiriralle que o faga no prazo improrrogable de quince días. A falta de presentación da documentación neste prazo suporá a perda da subvención e demais responsabilidades previstas na LXS. As subvencións concedidas deberán devolverse ou reintegrarse nos seguintes casos: De acordo co establecido na base 16.2 das de execución do Orzamento para o ano 2015 e cumprindo o establecido no artigo 18 da LXS, o órgano competente para a aprobación destas bases é a Xunta de Goberno. A resolución do procedemento notificaráselles ós interesados conforme ó previsto no art.58 da LRXAP/PAC. Unha vez transcorridos seis meses, contados desde o día seguinte ó do remate do prazo de presentación da solicitude, sen notificarse a resolución os interesados quedarán lexitimados para entender como desestimada por silencio administrativo a solicitude de subvención. Contra estas bases e as resolucións administrativas que se adopten na súa execución poderá interpoñerse, no prazo dun mes, un recurso de reposición perante o órgano que a ditou e entenderase como desestimado se transcorre este período sen que se reciba contestación. Neste caso poderá interpoñerse un recurso contencioso-administrativo ante o Xulgado do Contencioso-Administrativo, como se prevé no artigo 8 da Lei 29/1998, de 13 de xullo, da xurisdición contencioso-administrativa, no prazo de dous meses. Contra esta resolución tamén se poderá interpoñer directamente un recurso contencioso-administrativo no prazo indicado. En todos os casos os prazos contaranse a partir do día seguinte ó da recepción da correspondente notificación, ou da data na que o recurso de reposición se entenda desestimado. Para o non disposto nestas bases aplicaranse as normas incluídas nas bases de execución do Orzamento xeral da Deputación de Pontevedra para o exercicio 2015, na LXS, e na demais lexislación de desenvolvemento.